

VLADA REPUBLIKE HRVATSKE

Zagreb, 10. rujna 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo regionalnoga razvoja i fondova Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjenama Odluke  o osnivanju  Nacionalnog koordinacijskog odbora za europske strukturne i investicijske fondove i instrumente Europske unije u Republici Hrvatskoj |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 24. stavaka 1. i 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_2020. godine donijela

**O D L U K U**

**o izmjenama Odluke  o osnivanju  Nacionalnog koordinacijskog odbora za europske strukturne i investicijske fondove i instrumente Europske unije u Republici Hrvatskoj**

**I.**

U Odluci o osnivanju Nacionalnog koordinacijskog odbora za europske strukturne i investicijske fondove i instrumente Europske unije u Republici Hrvatskoj (Narodne novine, br. 15/17 i 7/20) u točki II., stavak 1. mijenja se i glasi:

Nacionalni koordinacijski odbor čine:

* ministar nadležan za regionalni razvoj i fondove Europske unije, u svojstvu predsjednika Nacionalnog koordinacijskog odbora

te članovi Nacionalnog koordinacijskog odbora:

* ministar nadležan za vanjske i europske poslove
* ministar nadležan za gospodarstvo i održivi razvoj
* ministar nadležan za pravosuđe i upravu
* ministar nadležan za rad, mirovinski sustav, obitelj i socijalnu politiku
* ministar nadležan za poljoprivredu
* ministar nadležan za financije
* ministar nadležan za more, promet i infrastrukturu
* ministar nadležan za znanost i obrazovanje
* ministar nadležan za unutarnje poslove
* ministar nadležan za turizam i sport i
* posebni savjetnik predsjednika Vlade Republike Hrvatske, za ekonomska pitanja.

**II.**

U točki V. stavak 1. mijenja se i glasi:

Članovi Pododbora za koordinaciju i praćenje provedbe ESI fondova su predstavnici:

* ministarstva nadležnog za regionalni razvoj i fondove Europske unije, predsjedatelj Pododbora
* ministarstva nadležnog za regionalni razvoj i fondove Europske unije,
* ministarstva nadležnog za vanjske i europske poslove
* ministarstva nadležnog za gospodarstvo i održivi razvoj
* ministarstva nadležnog za pravosuđe i upravu
* ministarstva nadležnog za rad, mirovinski sustav, obitelj i socijalnu politiku
* ministarstva nadležnog za poljoprivredu
* ministarstva nadležnog za financije
* ministarstva nadležnog za more, promet i infrastrukturu
* ministarstva nadležnog za znanost i obrazovanje
* ministarstva nadležnog za prostorno uređenje, graditeljstvo i državnu imovinu
* ministarstva nadležnog za kulturu i medije
* ministarstva nadležnog za turizam i sport
* ministarstva nadležnog za zdravstvo
* Ureda predsjednika Vlade Republike Hrvatske
* Ureda za udruge
* Središnje agencije za financiranje i ugovaranje programa i projekata Europske unije
* Agencije za plaćanja u poljoprivredi, ribarstvu i ruralnom razvoju
* Agencije za strukovno obrazovanje i obrazovanje odraslih
* Hrvatske agencije za malo gospodarstvo, inovacije i investicije (HAMAG-BICRO)
* Hrvatskog zavoda za zapošljavanje
* Nacionalne zaklade za razvoj civilnoga društva
* Fonda za zaštitu okoliša i energetsku učinkovitost
* društva HŽ Infrastruktura d.o.o. i
* društva Hrvatske vode.

**III.**

U točki IX. stavak 1. mijenja se i glasi:

Članovi Pododbora za koordinaciju sudjelovanja Republike Hrvatske u programima europske teritorijalne suradnje te makroregionalnim strategijama Europske unije su:

* predstavnik ministarstva nadležnog za regionalni razvoj i fondove Europske unije, predsjedatelj Pododbora
* predstavnik ministarstva nadležnog za vanjske i europske poslove, supredsjedatelj Pododbora
* predstavnik ministarstva nadležnog za gospodarstvo i održivi razvoj
* predstavnik ministarstva nadležnog za pravosuđe i upravu
* predstavnik ministarstva nadležnog za rad, mirovinski sustav, obitelj i socijalnu politiku
* predstavnik ministarstva nadležnog za poljoprivredu
* predstavnik ministarstva nadležnog za more, promet i infrastrukturu
* predstavnik ministarstva nadležnog za prostorno uređenje, graditeljstvo i državnu imovinu
* predstavnik ministarstva nadležnog za kulturu i medije
* predstavnik ministarstva nadležnog za turizam i sport
* predstavnik Ureda predsjednika Vlade Republike Hrvatske
* predstavnik Ureda za udruge
* predstavnik Savjeta za nacionalne manjine
* predstavnik Središnje agencije za financiranje i ugovaranje programa i projekata Europske unije
* predstavnik organizacija civilnog društva na prijedlog Savjeta za razvoj civilnoga društva
* jedan predstavnik s područja NUTS 2 regije Grada Zagreba
* jedan predstavnik s područja NUTS 2 regije Sjeverne Hrvatske
* dva predstavnika s područja NUTS 2 regije Panonske Hrvatske i
* dva predstavnika s područja NUTS 2 regije Jadranske Hrvatske.
* predstavnik Udruge gradova u Republici Hrvatskoj
* predstavnik Hrvatske zajednice općina u Republici Hrvatskoj
* predstavnik Hrvatske gospodarske komore
* predstavnik Hrvatske obrtničke komore i
* predstavnik Hrvatske udruge poslodavaca.

**IV.**

U točki XII. stavak 1. mijenja se i glasi:

Članovi Pododbora za koordinaciju investicija i praćenje provedbe centraliziranih EU instrumenata i programa u Republici Hrvatskoj su:

* predstavnik ministarstva nadležnog za regionalni razvoj i fondove Europske unije, predsjedatelj Pododbora
* predstavnik ministarstva nadležnog za financije, supredsjedatelj Pododbora
* predstavnik ministarstva nadležnog za gospodarstvo i održivi razvoj
* predstavnik ministarstva nadležnog za more, promet i infrastrukturu
* predstavnik ministarstva nadležnog za znanost i obrazovanje
* predstavnik ministarstva nadležnog za poljoprivredu
* predstavnik Ureda predsjednika Vlade Republike Hrvatske
* predstavnik Hrvatske agencije za malo gospodarstvo, inovacije i investicije (HAMAG-BICRO)
* predstavnik Hrvatske banke za obnovu i razvitak i
* predstavnik Centra za praćenje poslovanja energetskog sektora i investicija.

**V.**

Nadležna državna tijela i pravne osobe iz točaka I., II., III. i IV. ove Odluke, najkasnije u roku od osam dana od dana stupanja na snagu ove Odluke, pisano izvješćuju Ministarstvo regionalnoga razvoja i fondova Europske unije o imenovanim članovima i zamjenicima članova Nacionalnog koordinacijskog odbora, Pododbora za koordinaciju i praćenje provedbe ESI fondova, Pododbora za koordinaciju sudjelovanja Republike Hrvatske u programima europske teritorijalne suradnje te makroregionalnim strategijama Europske unije, te Pododbora za koordinaciju investicija i praćenje provedbe centraliziranih EU instrumenata i programa u Republici Hrvatskoj.

**VI.**

Zadužuje se Ministarstvo regionalnoga razvoja i fondova Europske unije da o predmetnoj Odluci izvijesti nadležna tijela i pravne osove iz točaka I., II., III. I IV. ove Odluke.

**VII.**

Ova Odluka stupa na snagu danom donošenja, a objavit će se u Narodnim novinama.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Nacionalni koordinacijski odbor za europske strukturne i investicijske fondove i instrumente Europske unije u Republici Hrvatskoj je tijelo nadležno za osiguravanje sveukupne koordinacije korištenja i praćenje provedbe europskih strukturnih i investicijskih fondova, instrumenata i programa Europske unije u Republici Hrvatskoj te osiguravanje usklađenosti između različitih izvora financiranja i ulaganja koja se financiraju iz ESI fondova, nacionalnih izvora i drugih instrumenata i programa Europske unije, osobito u okviru Plana ulaganja za Europu i Europskog fonda za strateška ulaganja, Instrumenta za povezivanje Europe, Obzor 2020. i ostalih programa Unije, te međunarodnih financijskih institucija.

U okviru Nacionalnog koordinacijskog odbora djeluju tri tematska pododbora osnovana istom Odlukom o osnivanju Nacionalnog koordinacijskog odbora za europske strukturne i investicijske fondove i instrumente Europske unije u Republici Hrvatskoj („Narodne novine“, broj 15/2017 i 7/2020), kojom se određuje članstvo i zadaće ovih tijela.

Obzirom na stupanje na snagu Zakona o ustrojstvu i djelokrugu tijela državne uprave („Narodne novine“, broj 85/2020), predlažu se izmjene točaka predmetne Odluke o osnivanju, kojima se određuje članstvo Nacionalnog koordinacijskog odbora i tematskih pododbora radi usklađivanja sa spomenutim Zakonom kao i tehnička prilagodba radi jasnoće teksta Odluke.

Obzirom da određena tijela državne uprave sukladno spomenutom Zakonu, obavljaju upravne i druge poslove koji se odnose na veći broj područja djelokruga, u procesu imenovanja članova, tijela državne uprave bit će pozvana da imenuju više od jednog predstavnika kao zamjene člana ispred svoga tijela.

Obzirom na novu Nacionalnu klasifikaciju statističkih regija Republike Hrvatske („Narodne novine“, broj 125/2019, 20.12.2019.) predlaže se da se u Pododbor za koordinaciju sudjelovanja Republike Hrvatske u programima europske teritorijalne suradnje te makroregionalnim strategijama Europske unije imenuju članovi Panonske Hrvatske, Jadranske Hrvatske, Sjeverne Hrvatske i Grada Zagreba.

Sukladno inicijativi Ministarstva turizma i sporta za uključivanje u članstvo Nacionalnog koordinacijskog odbora za europske strukturne i investicijske fondove i instrumente Europske unije u Republici Hrvatskoj, Ministarstvo regionalnoga razvoja i fondova Europske unije je uvažilo zahtjev te dodalo ministra nadležnog za turizam i sport u članstvo Nacionalnog koordinacijskog odbora za europske strukturne i investicijske fondove i instrumente Europske unije u Republici Hrvatskoj.

Slijedom navedenog, predlaže se donošenje ove odluke.